stanford-oval/wikipedia huggingface dataset:
ClickHole

ClickHolen logo
ClickHole on The Onionin omistaman G/O Median satiirinen verkkosivusto, joka parodioi BuzzFeedin kaltaisia klikkiotsikoihin keskittyviä sivustoja. ClickHole julkistettiin 12. kesäkuuta 2014. Kriitikoiden mukaan syvemmällä tasolla ClickHole havainnollistaa sosiaalisessa mediassa olevan sisällön "pinnallista luonnetta".
Vuonna 2020 verkkosivuston osti Cards Against Humanity -yhtiö.
Suuntaus

ClickHolen päämäärä on pilkata mediasivustoilla julkaistua sisältöä satiirin avulla ja yrittää tehdä omasta sisällöstään jaettavan arvoista. Oman sivustonsa mukaan ClickHole pyrkii "varmistamaan, että kaikki [sen] sisältö vetoaa ja johtaa harhaan [sen] lukijaa juuri sen verran että siitä tulee viraali".
Sisältö

ClickHole julkaisee sisältöä artikkeleiden, videoiden, kyselyiden, blogien ja diaesityksien muodossa. (https://techcrunch.com/2014/06/12/the-onions-clickhole-opens-its-traffic-baiting-maw/)
Julkistamisensa jälkeen ClickHole on julkaissut parodioita nostalgisesta sisällöstä, neuvoja, motivoivia lainauksia, urheiluanalyysejä, niksejä, muotiin liittyvää sisältöä ja "ajatuksia herättäviä teoksia" (jotka imitoivat BuzzFeedin ja Upworthyn julkaisuja). Toinen suosittu ClickHolen ominaisuus on TV-ohjelmien, verkkosivustojen ja muiden, yleensä hiljattaisten, populaarikulttuurin ilmiöiden ”suullinen historia”.
ClickHolessa toimivat journalistit (eli ClickHole-tiimi) tapaavat säännöllisesti aivoriihessä miettiäkseen uusia ideoita ja aiheita joista kirjoittaa. Tiimi käyttää sosiaalisesta mediasta löytämäänsä sisältöä inspiraationa aiheille, joita satirisoida. Tämä sisältö muistuttaa yleensä klikkiartikkeleita, joita jaetaan paljon.
ClickHole varmistaa että sen työntekijät kiinnittävät huomiota siihen miten jokaista aihetta käsitellään satiirisesta näkökulmasta siten, että ideat ilmaistaan onnistuneesti. On myös paljastettu, että ClickHole-tiimi kokeilee vielä eri ideoita nähdäkseen mitkä yleisö ottaa parhaiten vastaan.
ClickHolessa julkaistua sisältöä jaetaan myös sosiaalisessa mediassa, esimerkiksi Facebookissa, YouTubessa, Instagramissa, Twitterissä, Tumblrissa ja Pinterestissä.
Helmikuussa 2017, ClickHole vaihtoi nimensä väliaikaisesti Cruftiksi. Vaihto oli selittämätön, ja alkuperäinen nimi vaihdettiin takaisin seuraavana päivänä.
17. toukokuuta 2017 ClickHolen nimi muutettiin PatriotHoleksi ja se julisti olevansa (suom.) "ainoa viraali mediasivusto tarpeeksi rohkea HUUTAAKSEEN OIKEISTA amerikkalaisista" ja (suom.) "Internetin viimeinen kannanotto vasemmistolaisen median tyranniaa vastaan". Ollessaan PatriotHole, ClickHolen journalistinen tyyli muuttui konservatiivisia uutissivustoja, esim. Breitbartia ja InfoWarsia, muistuttavaksi.
Sivun logo muuttui PatriotHole-aikana oranssista spiraalikuviosta valkoiseksi, oranssiviivaiseksi kotkaksi. Kaksi päivää myöhemmin, sivu muutettiin ennalleen, mutta PatriotHolesta tuli kuitenkin erillinen osa ClickHolea.
Elokuun 29. päivänä 2017, PatriotHole esitteli Doug Baxterin eponyymisen nettisarjansa juontajaksi. Sarja alkoi syyskuun 6. päivänä 2017.
Nettisarjan tärkeänä osana on Baxterin parodia salaliittoteoristi Alex Jonesista.
Toukokuun 9. päivänä 2018, ClickHole julkaisi uuden liberaaliteemaisen sivuston nimeltä ResistanceHole.
Vastaanotto

ClickHolen alkuperäisyyttä on kritisoitu. On väitetty, että ClickHole käytti Upworthya, The Huffington Postia ja  BuzzFeedia inspiraationa artikkeleihinsa, diaesityksiinsä and kyselyihinsä. Sata päivää julkaisunsa jälkeen, Clickhole keräsi paljon ylistystä bloggaajilta ja The Onion -nettisivun lukijoilta. 36% prosenttia Clickholen tietoliikenteestä syntyi Facebookin kautta tehdyn jakamisen takia.
Nyt ClickHolen formaattia jäljittelevät satiiriset yliopistolehdet kuten The Michigan Every Three Weekly ja The Georgetown Heckler.
Monet kirjoittajat ennustivat ClickHolen tulevan olemaan pitkäaikainen menestys, koska sen sisältö on jatkuvasti ollut luovaa ja tähdätty laajalle yleisölle. Kirjoittajat olettivat tämän toteutuvan, kunhan ClickHolen yleisö ymmärtää, että ClickHole parodioi klikkiotsikoita, mutta ei itse luo niitä.
Vastaanotto > Julkkisten kautta saatu huomio

ClickHole sai uusia lukijoita, kun näyttelijä/ohjaaja George Takei mainitsi ClickHolen virallisen Facebook-käyttäjänsä julkaisussa sen jälkeen kun ClickHole-tiimi julkaisi hänelle omistetun artikkelin (artikkelin nimi suom. "10 asiaa joista toivomme George Takein pitävän tarpeeksi jakaakseen tämän listan") ja yritti ottaa häneen jatkuvasti yhteyttä sosiaalisen median kautta. Toisessa tilanteessa Robert Downey Jr.'n Facebook-käyttäjä julkaisi linkin artikkeliin (suom. "Miltä Robert Downey Jr. näyttäisi tänä päivänä"), jossa näyttelijä, oltuaan useita vuosia kuolleena, ilmoittaa (suom.): "Yritän aina uhmata odotuksia".
Vastaanotto > Kiistelyt

Monet sosiaalisen median käyttäjät ovat ottaneet ClickHolessa olevia artikkeleita tosissaan ja ilmaisseet vihaansa ja hämmennystään Internetissä.
Hämmennystä on aiheutunut myös siitä, mikä Clickholen satiirin tavoite on; The Guardian-lehden artikkelin mukaan on epäselvää, onko ClickHole (suom.) "satiiri klikkiartikkeleista vai hyvää satiiria klikkiartikkeleiden muodossa".
Käännös suomeksi
Hellen Willberg

| Hellen Willberg> Henkilötiedot |
| --- | --- |
Syntynyt: 31. toukokuuta 1967 (ikä 57) Turku
Ammatti:  näyttelijä
Näyttelijä
Aktiivisena:  1989–
Aiheesta muualla
IMDb 
Elonet
Hellen Willberg (s. 31. toukokuuta 1967 Turku) on suomalainen näyttelijä. Hän on Svenska Teaternin näyttelijä ja tehnyt siellä useita eri rooleja, muun muassa Tove Janssonin äitiä Tove-näytelmässä. Hän ääninäytteli Muumilaakson tarinoiden ruotsinkielisessä versiossa Mörköä.
Filmografia > Elokuvat

| Vuosi | Elokuva | Rooli |
| --- | --- | --- |
| 1989 | Raseri | Barbro |
| 1991 | Party | Leena |
| 1991 | Hélène S | Helene Schjerfbeck |
| 1993 | Goodbye Gibraltar | Minna |
| 1994 | Rondaus | Heljo |
| 1998 | Ihanat naiset rannalla | Maj Johansson |
| 2004 | Ystäväni Henry | Paula Björkman |
| 2011 | En kväll på krogen |  |
| 2011 | Ei valoa tunnelissa | Pia Marstrand |
| 2016 | Äkkilähtö | hotellin virkailija |
Filmografia > Televisiosarjat

| Vuosi | Sarja | Rooli |
| --- | --- | --- |
| 1994 | Milkshake | Heidi |
| 1997 | Vuoroin vieraissa | Susanna |
| 1999 | SunRadio | HSO-sihteeri Birgitta Björk |
| 2001 | Ou Nou! | nainen kadulla |
| 2006 | Akkaa päälle | myyjä |
| 2007 | Rajatapaus | Helena Smeds |
| 2016 | Kohtuuttomuuksia | mamma |
| 2016–2018 | Sekasin | Berit |
| 2022 | Made in Finland | Matilda von Rettig |
Aiheesta muualla

Hellen Willberg Internet Movie Databasessa. (englanniksi)
Hellen Willberg Elonetissä.
Hellen Willberg suomalaisen teatterin Ilona-tietopankissa
Das Modell (Rammsteinin kappale)

| ”Das Modell” Rammstein |
| --- | --- | --- |

Singlen tiedot
 Julkaistu: 23. marraskuuta 1997
 Tuottaja(t): Jacob Hellner ja  Rammstein
 Tyylilaji: industrial metal
 Kesto: 11.30
 Levy-yhtiö: Motor Music Records
Rammsteinin muut singlet
| ”Du hast” 1997 | ”Das Modell” 1997 | ”Stripped” 1998 |
Das Modell (malli) on Rammsteinin kuudes singlejulkaisu. Singlen nimikappale on coverversio Kraftwerkin samannimisestä kappaleesta. Das Modellia ei ole julkaistu millään Rammsteinin albumilla ja sitä voidaan pitää yhtä harvinaisimmista Rammsteinin tekemistä kappaleista. Kiertueella sitä on soitettu ainakin kerran.
Kappaleet

Das Modell
Kokain
Alter Mann (erikoisversio)
Asche zu Asche (tietokonepeli)
Das Modell

| ”Das Modell” Kraftwerk |
| --- | --- | --- |

Singlen tiedot
 Albumilta: The Man-Machine
 B-puoli: ”Neonlicht”
 Julkaistu: 1978 (Saksa) 1981 (UK)
 Tekijä(t): Ralf Hütter, Karl Bartos, Emil Schult
 Tuottaja(t): Ralf Hütter, Florian Schneider
 Tyylilaji: synthpop
 Kesto: 03.38
 Levy-yhtiö: EMI
Kraftwerkin muut singlet
| ”Die Roboter” 1978 | ”Das Modell” 1978 | ”Taschenrechner” 1981 |
Das Modell (suom. malli, kirjoitettu myös muodossa Das Model monissa levypainoksissa) on Kraftwerk-yhtyeen kappale vuodelta 1978. Sen sävelsivät Ralf Hütter ja Karl Bartos, ja sanoittamiseen osallistui taiteilija Emil Schult. Kappale julkaistiin levyllä Die Mensch-Maschine. Kappale oli sijalla 1 Ison-Britannian listalla.
Kappale julkaistiin ensin 7"-singlelevyllä Saksassa (B-puoli: "Neonlicht"). Englanninkielisenä versiona se julkaistiin heinäkuussa 1981 lopulta "Computer love" -singlen B-puolelle. Tämä single saavutti sijan 36 Ison-Britannian listalla.
Kun radio-DJ:t alkoivat soittaa "Computer Love" -singlen B-puolta, levy-yhtiö EMI päätti julkaista joulukuussa 1981 singlen uuden version "The Model" A-puolena. Yhtyeen on sanottu vastustaneen julkaisua. Uusi single saavutti 1. sijan helmikuussa 1982 ja oli 21 viikkoa Ison-Britannian singlelistan sijoilla 1–75.
Cover-versiot

Kappaletta on versioitu aktiivisesti. Esimerkiksi Rammstein on tehnyt industrial-tyylisen cover-version ”Das Modell” vuonna 1997. Suomalainen Eläkeläiset-yhtye on puolestaan tehnyt humppatyylisen cover-version ”Humppamalli”.
Catch a Fire

| Catch a Fire The Wailers |
| --- | --- | --- |

20.000 ensimmäisen vinyyliversion kansi
Studioalbumin tiedot
 Äänitetty : Dynamic Sound Studios, Harry J. Studios ja Randy's Studios, Kingston, Jamaika; Island Studios, Lontoo, Englanti, 1972–1973
 Julkaistu: 13. huhtikuuta 1973
 Tuottaja(t): Bob Marley
 Tyylilaji: reggae
 Kesto: 38.46
 Levy-yhtiö: Tuff Gong, Island
Muut kannet
 Albumille tehtiin uusi kansi, sillä se oli "helpompi" tehdä suuressa massatuotannossa, kuin vanhempi kansi.
The Wailersin muut julkaisut
| The Best of The Wailers 1971 | Catch a Fire 1973 | Burnin' 1973 |
Catch a Fire on reggaeyhtye The Wailersin ensimmäinen suuren levy-yhtiön tuottama studioalbumi. Albumi julkaistiin 13. huhtikuuta 1973. Se oli yhtyeen ensimmäinen menestysalbumi.
Listasijoitukset

Albumi sijoittui Yhdysvaltojen Billboardin Pop Albums -listalla sijalle 171 ja Black Albums -listalla sijalle 51. Rolling Stone -lehden 500 parhaan albumin listalla albumi sijoittui sijalle 123.
Kappaleet > Puoli yksi

"Concrete Jungle" (Marley) – 4:13
"Slave Driver" (Marley) – 2:53
"400 Years" (Marley/Tosh) – 2:45
"Stop That Train" (Tosh) – 3:55
"Baby We've Got A Date (Rock It Baby)" (Marley) – 3:57
Kappaleet > Puoli kaksi

"Stir It Up" (Marley) – 5:32
"Kinky Reggae" (Marley) – 3:37
"No More Trouble" (Marley) – 3:57
"Midnight Ravers" (Marley) – 5:10
Kappaleet > 2001 Deluxe edition > Levy yksi: The Unreleased Original Jamaican Versions

"Concrete Jungle" – 4:16
"Stir It Up" – 3:39
"High Tide or Low Tide" – 4:45
"Stop That Train" – 3:55
"400 Years" – 3:03
"Baby We've Got a Date (Rock It Baby)" – 4:05
"Midnight Ravers" – 5:09
"All Day All Night" – 3:29
"Slave Driver" – 2:57
"Kinky Reggae" – 3:45
"No More Trouble" – 5:16
Kappaleet > 2001 Deluxe edition > Levy kaksi: The Released Album

"Concrete Jungle" – 4:15
"Slave Driver" – 2:55
"400 Years" – 2:47
"Stop That Train" – 3:57
"Baby We've Got a Date (Rock It Baby)" – 3:59
"Stir It Up" – 5:35
"Kinky Reggae" – 3:39
"No More Trouble" – 4:00
"Midnight Ravers" – 5:08
"High Tide or Low Tide" – 4:40 (CD Bonus track)
"All Day All Night" – 3:26 (CD Bonus track)
Työryhmä

Bob Marley – akustinen kitara, kitara, laulu, tuottaja
Peter Tosh – urut, kitara, piano, laulu
Bunny Wailer – bongorummut, congarummut, laulu
Aston "Family Man" Barrett – basso
John "Rabbit" Bundrick - kosketinsoitin/syntetisaattori
Carlton "Carlie" Barrett – rummut
Chris Blackwell – tuottaja
Carlton Lee – musiikki-insinööri
Tony Platt – musiikki-insinööri
Bob Weiner – kansi
Rod Dyer – kansi
Bob Marley
| --- | --- |
Yhtyeet:   The Wailers  Bob Marley & The Wailers  I Threes 
The Wailers -yhtyeen kokoonpano:   Junior Braithwaite  Beverley Kelso  Bunny Wailer  Peter Tosh  Cherry Smith 
Studioalbumit:   The Wailing Wailers  Soul Rebels  Soul Revolution  Soul Revolution Part II  The Best of The Wailers  Catch a Fire  Burnin’  Natty Dread  Rastaman Vibration  Exodus  Kaya  Survival  Uprising  Confrontation 
Livealbumit:   Live!  Babylon by Bus  Talkin’ Blues  Live at the Roxy 
Kokoelmat:   African Herbsman  Rasta Revolution  Chances Are  Interviews  Legend  Songs of Freedom  Rock to the Rock  Chant Down Babylon  The Best of Bob Marley  Gold  Keep On Skanking  Natural Mystic: The Legend Lives On 
Tunnetuimmat kappaleet:   Buffalo Soldier  Could You Be Loved  Get Up, Stand Up  I Shot the Sheriff  Iron Lion Zion  Is This Love  Jah Live  Jamming  Judge Not  Misty Morning  No Woman, No Cry  One Love/People Get Ready  Punky Reggae Party  Redemption Song  Simmer Down  Slogans  Stiff Necked Fools  Stir It Up  Sun Is Shining  Three Little Birds  Waiting in Vain  War  Zimbabwe 
Kiertueet:   Catch a Fire Tour  Burnin’ Tour  Natty Dread Tour  Rastaman Vibration Tour  Exodus Tour  Kaya Tour  Babylon by Bus Tour  Survival Tour  Uprising Tour 
Perhe:   Cedella Booker  Rita Marley  Sharon Marley  Cedella Marley  Ziggy Marley  Stephen Marley  Rohan Marley  Julian Marley  Ky-Mani Marley  Damian Marley 
Muut artikkelit:   Diskografia  Tuff Gong  Cindy Breakspeare
Crash Bandicoot N. Sane Trilogy

| Crash Bandicoot N>  Sane Trilogy |
| --- | --- |

Kehittäjä:  Vicarious Visions
Julkaisija:  Activision
Jakelija:  Microsoft Store, PlayStation Store, Nintendo eShop ja Steam
Ohjaaja:  Dan Tanguay
Tuottaja:  Kara Massie
Suunnittelija:  Dan Tanguay
Taiteilija:  Dustin King
Säveltäjä:  Josh Mancell
Ohjelmoija:  Dave Calvin
Pelisarja:  Crash Bandicoot
Julkaistu:  PlayStation 4 30. kesäkuuta 2017 Switch, Windows, Xbox One 29. kesäkuuta 2018
Lajityyppi:  tasohyppely
Pelimuoto:  yksinpeli
Ikäluokitus:   ESRB: Everyone 10+  Virheellinen ESRB-arvo  PEGI: 3Virheellinen PEGI-arvo 
Alusta:   PlayStation 4  Microsoft Windows  Nintendo Switch  Xbox One 
Jakelumuoto:  Blu-ray, Steam
Lisää peliartikkeleitaVideopelien teemasivulla
Infobox OK       : 
Crash Bandicoot N. Sane Trilogy on Vicarious Visionsin kehittämä ja Activisionin julkaisema pelikokoelma. Se sisältää uudistetut versiot Crash Bandicoot -videopelisarjan kolmesta ensimmäisestä pelistä: Crash Bandicoot, Crash Bandicoot 2: Cortex Strikes Back ja Crash Bandicoot 3: Warped, jotka Naughty Dog kehitti alun perin PlayStationille. Peli julkaistiin maailmanlaajuisesti PlayStation 4:lle 30. kesäkuuta 2017. Se julkaistiin 29. kesäkuuta 2018 myös Nintendo Switchille, Xbox Onelle ja Windowsille.
Yleiskatsaus

N. Sane Trilogy on kokoelma, johon sisältyvät uudistetut versiot kolmesta Crash Bandicoot -pelistä: Crash Bandicoot, Crash Bandicoot 2: Cortex Strikes Back ja Crash Bandicoot 3: Warped. Niissä kaikissa mutanttipussimäyrä Crash Bandicoot liikkuu useiden tasojen läpi pysäyttääkseen ilkeän tohtori Neo Cortexin. Alkuperäisten pelien tavoin, Crash käyttää erilaisia pyörimis- ja hyppimistekniikoita vihollisten voittamiseksi, laatikoiden rikkomiseksi ja kerätäkseen wumpa-hedelmiä, lisäelämiä ja suojaavia Aku Aku -naamioita. Trilogiassa esiintyy myös uusia ominaisuuksia, kuten yhtenäiset tarkastuspisteet (engl. Check Points), taukovalikot ja tallennusjärjestelmät, sekä manuaalisena että automaattisena, aikahaasteet (engl. Time Trials), jotka esiintyivät ensimmäisen kerran Warpedin alkuperäisversiossa, sekä kyky pelata halutessaan Crashin siskolla, Coco Bandicootilla, pomovastuksia ja Crashille suunnattuja kulkuneuvo- ja ratsastustasoja lukuun ottamatta. Pelissä on 4K-resoluutio sekä remasteroitu ääni.
20. heinäkuuta 2017 N. Sane Trilogyyn tuli saataville ladattavaksi lisäsisällöksi ”Stormy Ascent”, alkuperäisestä Crash Bandicootista pois jätetty taso. 29. kesäkuuta 2018, pelin Nintendo Switch-, Xbox One- ja Windows-versioiden julkaisu yhteydessä, julkaistiin toinen uusi taso, Warpedin kolmas tulevaisuusteemainen taso ”Future Tense”.
Ääninäyttelijät

| 0 | 1 | 2 |
| --- | --- | --- |
|  Jess Harnell  | … |  Crash Bandicoot, Ripper Roo, Pinstripe Potoroo   |
|  Debi Derryberry  | … |  Coco Bandicoot, Tawna   |
|  Lex Lang  | … |  Tri. Neo Cortex   |
|  Maurice LaMarche  | … |  Tri. Nitrus Brio, laboratorioassitentit   |
|  John DiMaggio  | … |  Uka Uka, Tiny Tiger   |
|  Corey Burton  | … |  Tri. N. Gin, Tri. Nefarious Tropy   |
|  Greg Eagles  | … |  Aku Aku   |
|  Dwight Schultz  | … |  Papu Papu, laboratorioassistentit   |
|  Fred Tatasciore  | … |  Koala Kong, Komodo Joe ja Komodo Moe, Dingodile   |
Aiheesta muualla

Crash Bandicoot: N. Sane Trilogy MobyGamesissa (englanniksi)
Crash Bandicoot N. Sane Trilogy Internet Movie Databasessa (englanniksi)
Chiune Sugihara

Chiune Sugihara
Sugiharalle vuonna 1995 paljastettu muistomerkki Vilnassa.
Chiune Sugihara (jap. 杉原千畝, Sugihara Chiune; 1900–1986) oli japanilainen diplomaatti, joka toimi toisen maailmansodan alussa maansa varakonsulina Liettuan silloisessa pääkaupungissa Kaunasissa. Sugihara pelasti muutaman viikon aikana vuonna 1940 tuhansia juutalaisia natsien vainoilta.
Harbinissa Sugihara erosi ensimmäisestä, japanilaisesta vaimostaan ja meni naimisiin Klavdija Semjonovna Apollonovan kanssa. Hän kääntyi myös ortodoksisuuteen ja hänet kastettiin nimellä Sergei Pavlovitš.
Kun Saksa hyökkäsi Puolaan syksyllä 1939, monia juutalaisia pyrki Liettuan kautta ulkomaille. Sugihara järjesti heille Japanin viisumeita rautatiematkalle Siperian halki Vladivostokiin. Silloinen Alankomaiden Liettuan-suurlähettiläs ja kunniakonsuli olivat puolestaan myöntäneet kyseisille juutalaisille viisumit Japanista Curaçaoon, Alankomaiden hallussa olevalle Karibianmeren saarelle. Vuonna 1985 Israel nimesi Sugiharan vanhurskaaksi kansakuntien joukossa.
Kaunasissa Liettuassa on avoinna Sugiharan kotimuseo. Siellä on näyttely, joka kertoo miesten toiminnasta.
Aiheesta muualla

Kuvia tai muita tiedostoja aiheesta Chiune Sugihara Wikimedia Commonsissa
Chiune Sugihara (Arkistoitu – Internet Archive) - Yad Vashem (englanniksi)
Chivu Stoica

| Chivu Stoica |
| --- | --- |

Romanian kansantasavallan Valtioneuvoston puheenjohtaja (=presidentti)
 24. maaliskuuta 1965 – 9. joulukuuta 1967  
Edeltäjä:  Gheorghe Gheorghiu-Dej
Seuraaja:  Nicolae Ceaușescu
Romanian 48. pääministeri
 21. lokakuuta 1955 – 21. maaliskuuta 1961  
Edeltäjä:  Gheorghe Gheorghiu-Dej
Seuraaja:  Ion Gheorghe Maurer
Henkilötiedot
Syntynyt: 8. elokuuta 1908  Smeeni, Buzău Romania
Kuollut: 18. helmikuuta 1975 (66 vuotta)  Bukarest, Romania
Puoliso:  Ecaterina Micu-Chivu   Maria Manolescu-Chivu
Tiedot
Puolue:  Kansallinen talonpoikaispuolue   Romanian kommunistinen puolue
Chivu Stoica (sukunimi Chivu; 8. elokuuta 1908 Smeeni, Buzău – 18. helmikuuta 1975 Bukarest) kuului 1950-luvun johtaviin romanialaisiin kommunistipoliitikkoihin. Hän toimi Romanian 48. pääministerinä ja valtion päämiehenä.
Stoica syntyi monilapsiseen talonpoikaisperheeseen. Hän kävi koulua 12-vuotiaaksi asti kotiseudullaan Smeenissä, mutta siirtyi 1921 Bukarestiin, jossa aloitti oppipoikana Romanian rautatieyhtiössä. Hän liittyi aluksi Romanian kansalliseen talonpoikaispuolueeseen, mutta vuonna 1931 hänet värvättin Romanian kommunistisen puolueen jäseneksi. Tällöin hän tapasi mm. tulevia romanialaisia kommunistijohtajia, kuten Gheorghe Gheorghiu-Dej ja Vasile Luca. Vuonna 1934 Stoica tuomittiin 15 vuoden vankeuteen toiminnastaan edellisen vuoden rautatielakossa. Myöhemminn vankeusaikaa lyhennettiin, ja hänet siirrettiin muiden romanialaisten kommunistiaktiivien kanssa internointileirille.
Romanian kommunistisen puolueen jäsen Stoica puhuu Itä-Berlinissä tammikuussa 1963.
Toisen maailmansodan loppuvaiheessa syyskuussa 1944 Neuvostoliitto valtasi Romanian alueen. Romanian poliittinen suunta muuttui tällöin, ja kommunistit nousivat maan valtaa pitäväksi puolueeksi Gheorghiu-Dejin johdolla. Samassa yhteydessä Gheorghiu-Dejin vankeusaikaiset kumppanit Gheorghe Apostol ja Stoica nousivat maan ammattiliittojen johtotehtäviin. Vuodesta 1945 vuoteen 1975 Stoica kuului Romanian kommunistisen puolueen keskuskomiteaan ja politbyroon. Stoica toimi Petru Grozan pääministeriyden aikaan myös maan teollisuusministerinä vuosina 1948-52. Stoica sai vastuulleen maan keskeisiä johtopaikkoja, sillä hän toimi varapääministerinä 1950–55 ja pääministerinä 1955–61. Hän oli myöhemmin Gheorghiu-Dejin kuoleman jälkeen valtioneuvoston puheenjohtaja 1965–1967 eli valtionpäämiestä vastaavassa tehtävässä.
Nicolae Ceaușescun noustua valtaan 1960-luvun puolivälissä Romaniassa Stoica menetti asemansa maan johtotehtävissä. Stoican siirtyminen nähtiin tuolloin vallanmenetyksenä Romanian vanhalle kommunistikaaderille, joka oli ollut vallassa Gheorghiu-Dejin valtakaudelta lähtien. Chivu Stoica kuoli helmikuussa 1975 66-vuotiaana oman käden kautta.
Das Experiment

| Das Experiment |
| --- | --- |
 Suomalaisen DVD-julkaisun kansikuva.
Ohjaaja:  Oliver Hirschbiegel
Käsikirjoittaja:  Mario Giordano Don Bohlinger Christoph Darnstädt
Perustuu:  tositapahtumiin ja Mario Giordanon romaaniin
Tuottaja:  Marc Conrad Friedrich Wildfeuer Norbert Preuss
Säveltäjä:  Alexander Bubenheim
Kuvaaja:  Rainer Klausmann
Leikkaaja:  Hans Funck
Lavastaja:  Andrea Kessler
Pääosat:  Moritz Bleibtreu Christian Berkel Oliver Stokowski
Valmistustiedot
Valmistusmaa:  Saksa
Tuotantoyhtiö:  Typhoon Films Fanes Film Wild Bunch Seven Pictures
Ensi-ilta:   7. maaliskuuta 2001  19. huhtikuuta 2002
Kesto:  119 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Das Experiment on vuonna 2001 ensi-iltansa saanut Oliver Hirschbiegelin ohjaama elokuva, jonka käsikirjoitus perustuu tositapahtumiin ja saksalaisen Mario Giordanon romaaniin Black Box.
Juoni

Sosiaalipsykologinen elokuva tarkastelee, miten erilaiset yksilöt vaikuttavat toisiinsa yksilöinä ja ryhminä. Ryhmä miehiä suostuu teljettäväksi vankilaan tutkimuksen ajaksi. Heidän on toteltava vartijoita ja kutsuttava toisiaan numeroilla, ei nimillä. Tutkiva journalisti (Moritz Bleibtreu) tekee aiheesta juttua.
Tausta

Elokuvan aihe perustuu yhdysvaltalaisen Stanfordin yliopiston järjestämään vankilakokeeseen vuodelta 1971, jolloin 24 vapaaehtoista jaettiin vankeihin ja vartijoihin. Vartijat saivat johtaa vankilaa kuten parhaaksi näkivät; vain fyysinen väkivalta oli kielletty. Koetta oli tarkoitus jatkaa kaksi viikkoa, mutta se keskeytettiin jo kuudentena päivänä.
Chiyo Miyako

Chiyo Miyako (jap. 都千代 Miyako Chiyo, 2. toukokuuta 1901 – 22. heinäkuuta 2018) oli japanilainen nainen, josta tuli maailman vanhin elävä ihminen japanilaisen Nabi Tajiman kuoltua 21. huhtikuuta 2018. Hän asui Kanagawan prefektuurissa.
Hänestä tuli Kanagawan prefektuurin vanhin ja Japanin toiseksi vanhin henkilö 5. joulukuuta 2015, kun Kiyoko Ishiguro kuoli. Ishiguro oli syntynyt kaksi kuukautta Miyakoa aiemmin. Hän piti pitkän ikänsä salaisuuksina ankeriaan syömistä, viinin juomista ja sitä, ettei koskaan tupakoinut. Miyako on tällä hetkellä tiettävästi kahdeksanneksi vanhimmaksi elänyt henkilö koskaan ja toiseksi vanhimmaksi elänyt aasialainen ja japanilainen. Miyako täytti 117 vuotta 2. toukokuuta 2018. Hän on tiettävästi yhdeksäs henkilö maailmassa ja kolmas aasialainen ja japanilainen, joka on saavuttanut vähintään 117 vuoden iän. Miyako oli tiettävästi viimeinen elossa ollut vuonna 1901 syntynyt henkilö. Miyakon kuoleman jälkeen maailman vanhimman elävän ihmisen titteli siirtyi japanilaiselle Kane Tanakalle.
Chivas Regal

12-vuotiasta Chivas Regalia.
Chivas Regal on Pernod Ricardin omistama skotlantilainen sekoiteviski. Sitä on saatavilla 12-, 18- ja 25-vuotiaana. Viskimerkin historia alkaa vuodesta 1801.
Aiheesta muualla

Kuvia tai muita tiedostoja aiheesta Chivas Regal Wikimedia Commonsissa
Viralliset sivut (Arkistoitu – Internet Archive) (englanniksi)
Das Hohelied der Herkunft

| Das Hohelied Der Herkunft Stahlgewitter |
| --- | --- | --- |

Studioalbumin tiedot
 Julkaistu: 2013
 Tyylilaji: RAC
 Kesto: 47.02
Stahlgewitterin muut julkaisut
| Auftrag Deutsches Reich 2006 | Das Hohelied Der Herkunft 2013 | Stählerne Romantik (EP) 2013 |
Politischer Soldat (Neuauflage) on saksalainen RAC -yhtye Stahlgewitter studioalbumi, joka on julkaistu vuonna 2013.